ეიე — ძველი ეგვიპტის მეფე (ფარაონი) მეთვრამეტე დინასტიიდან, რომელიც მეფობდა ახალი სამეფოს პერიოდში. მისი მმართველობა დაიწყო ძვ.წ. 1323 წელს და დასრულდა ძვ.წ. 1319 წელს, თუმცა არსებობს სხვა ცნობაც რომლის მიხედვითაც ეიეს მმართველობა ძვ.წ. 1327 წელს დაიწყო და ძვ.წ. 1323 წელს დასრულდა. ეიე ტახტზე ტუტანხამონის შემდეგ ავიდა, ძვ.წ. 1319 ან ძვ.წ. 1323 წელს კი მისი გარდაცვალების შემდეგ, ეგვიპტის სამეფო ტახტზე ჰორემჰები ავიდა.